open-index/open-wikipedia-markdown huggingface dataset:
Kajetonas Nagurskis

**Kajetonas Nagurskis** (g. apie 1757 m. Kurtuvėnai – m. 1802 m. balandžio mėn. Vienoje) – Žemaitijos ir Lietuvos Didžiosios kunigaikštijos politinis, karinis ir visuomenės veikėjas.

## Giminė
Kilęs iš Žemaitijos bajorų, Lietuvos Didžiosios Kunigaikštystės politinių ir visuomenės veikėjų Nagurskių giminės. Tėvas Jokūbas Ignotas Nagurskis, motina Upytės apskrities seniūno duktė Mariana Puzinaitė. Brolis Jonas Nagurskis. Su žmona italų dainininke Marija Neri (1778 m. Venecija – 1851 m. rugsėjo 21 d. Piza) vaikų neturėjo. Po K. Nagurskio mirties 1802 m. Marija Neri ištekėjo už kompozitoriaus Mykolo Kleopo Oginskio, įgijo aristokratišką titulą ir tapo Marija de Neri. Jiems gimė dukterys Amelija (1803–1858 m.), Ema (1810–1871 m.), Ida (1813–? m.) ir sūnus Irenėjus Kleopas Oginskis (1808–1863 m.).

## Valdos
Priklausė stambiausių Lietuvos dvarininkų dvidešimtukui. Su broliu paveldėjo Kurtuvėnų dvarą, kuris turėjo 1 000 valakų žemės ir keletą palivarkų, rūmus Vilniuje. Kajetonas buvo paskutinis Kurtuvėnų valdų vyriškos linijos palikuonis. Kurtuvėnų ir kitus dvarus paveldėjo jo sesuo Joana Žukauskienė.

## Veikla

1777–1782 m. mokėsi Vilniaus universitete. 1782 m. Vilniuje išleido jo paties iš prancūzų kalbos verstą L. du Fresney „Geografijos vadovėlį“, papildė jį medžiaga iš Lenkijos ir Lietuvos istorijos (*Geografia krotka na lekcye podzielona dla nauki mlodzi przez L. P. Lenglep du Fresnoy po francuzku napisana a przez J. P. Kajetana Nagurskiego… przelozona*, 266 psl.).

1788–1792 m. atstovavo Žemaitijai Ketverių metų seime. 1787–1792 m. Šiaulių apskrities vėliavininkas. Per 1794 m. sukilimą priklausė Lietuvos Didžiosios Kunigaikštystės vyriausybei – Lietuvos aukščiausiajai tautinei tarybai. Rusijai sukilimą numalšinus pasitraukė į Veneciją. Kaip aktyvus lenkų emigracijos Prancūzijoje dalyvis buvo už konstitucinės monarchijos atkūrimą Abiejų Tautų Respublikoje. 1796 m. po Jekaterinos II mirties gavo amnestiją ir atvyko į Varšuvą, o 1797 m. grįžo į Lietuvą ir Vilniuje vedė Mariją Neri. 1800 m. testamentu paleido savo dvarų valstiečius iš baudžiavos.

## Literatūra
* Jonas Drungilas. Jokūbo Ignoto Nagurskio gyvenimo ir veiklos bruožai, Lietuvos dailės muziejaus metraštis, t. 10, 2005 m. II dalis, 2007, p. 143–155.
* Rita Regina Trimonienė. Nagurskių giminės istorija. Kurtuva. Kurtuvėnų regioninio parko metraštis 2002–2005 m. Nr.8: Nagurskiai. Garsios giminės istorija ir palikimas / leidinį sudarė Salvijus Kulevičius. Kaunas: Lututė, 2006, p. 6-12. ISSN 1392–2955.
## Nuorodos

## Šaltiniai
Komių permių kalba

**Komių permių kalba** (; Komi-Permjacköj, Perem komi) – Uralo kalbų, finougrų grupės, finų pogrupio kalba, kuria kalbama Permės krašto komiai, Kamos upės baseine. Kartais laikoma komių kalbos dialektu.

Komių permių kalba priklauso Permės kalbų grupei ir yra gimininga komių ir udmurtų kalboms. Permės komių kalba rašoma kirilica. Kartu su rusų kalba Permės komių kalba Permės komių autonominėje apygardoje yra oficiali.

## Abėcėlė

## Nuorodos

* 

## Išnašos
Universal Music Latin Entertainment

**Universal Music Latin Entertainment** (**UMLE**) yra Jungtinių Amerikos Valstijų įrašų kompanija, kuri priklauso „Universal Music Group“. Ši kompanija sukurta po „Univision Music Group“ įsigijimo ir sujungimo „Universal“ geriausius Lotynų Amerikos atlikėjus.
„UMLE“ priklauso kelios įrašų kompanijos, tokios kaip „Fonovisa“ ir „Disa Records“.

## Įrašų kompanijos

### „Univision Records“ (2001–2008)
2001 m. susikūrusi kompanija „Univision Records“ jau turėjo garsių atlikėjų, tokių kaip Pilar Montenegro, Anaís, Jennifer Peña, Graciela Beltrán, Iman, Los Forasteros, Daniel René ir Pepe Aguilar. 2008 m. „Univision Music Group“ buvo įsigyta „UMG“ kompanijos.

### „Fonovisa Records“
2002 m., dar „Univision Music Group“ laikais, buvo nupirkta kompanija „Fonovisa“, didžiausia Meksikos įrašų kompanija. Ši kompanija nuo 1984 m. išgarsino daug meksikiečių atlikėjų, kaip, pvz.: Marco Antonio Solís, La Banda el Recodo, Conjunto Primavera, Los Temerarios ir Los Tigres del Norte.

### „Disa Records“
„Disa Records“, antroji pagal dydį Meksikos įrašų kompanija, priklauso Chávez šeimai Monterėjuje. Tačiau 2001 m. „Univision“ nusipirko 50 % „Disa“ akcijų iš Chávez. 2006 m. „Univision“ įsigijo likusius 50 % procentų ir kompanija atiteko „Univision Music Group“.
Kompanijos žymesni atlikėjai yra Palomo, Los Angeles Azules, Grupo Bryndis, Liberación, El Poder del Norte ir Meksikos aktorė bei atlikėja Aracely Arámbula.

### „Machete Music“
„Machete Music“ daugiausiai atlikėjų turi iš Puerto Riko, taip pat kitų Pietų Amerikos reggaeton stiliaus muzikantų, kaip antai AKWID, Wisin y Yandel, Ivy Queen, Don Omar, Molotov ir t. t.

### „Universal Music Latino/Universal Music Mexico“
„Universal Music Latino“ kompanijai priklauso grupė Belanova, atlikėjai Luis Fonsi, Enrique Iglesias, Juanes, Olga Tañón, Gloria Trevi, David Bisbal, Paulina Rubio ir Dulce Maria. Kanadietė atlikėja Nelly Furtado prisijungė prie šios kompanijos, kad išleistų albumą ispanų kalba pavadinimu „Mi Plan“.

## Nuorodos
* Universal Latin Music Entertainment Oficiali svetainė
* Universal Latin Music Entertainment YouTube svetainėje
Gražina Miniotaitė

**Gražina Miniotaitė** (1948 m. liepos 17 d. Raseiniuose – 2013 m. birželio 25 d.) – Lietuvos filosofė, politologė, humanitarinių mokslų daktarė, profesorė.

## Biografija
1971 m. baigė Maskvos Lomonosovo universiteto Filosofijos fakultetą. 1971–1973 m. LSSR MA Filosofijos katedros metodinio kabineto vedėja. 1973–1976 m. Maskvos universiteto Filosofijos fakulteto aspirantė, 1977 m. apgynė filosofijos mokslų kandidatės disertaciją „Naujosios tendencijos amerikiečių moralės filosofijoje“.

1977–1990 m. LSSR MA Filosofijos katedros dėstytoja, docentė. Nuo 1991 m. Filosofijos ir sociologijos instituto (nuo 2002 m. Kultūros, filosofijos ir meno institutas) vyresnioji mokslo darbuotoja. 1997–2004 m. Vilniaus pedagoginio universiteto dėstytoja. Nuo 2004 m. Generolo Jono Žemaičio Lietuvos karo akademijos Politikos mokslų katedros dėstytoja, profesorė. 1997–2005 m. Vilniaus pedagoginio universiteto Etikos katedros docentė. VU Tarptautinių santykių ir politikos mokslų instituto dėstytoja. 1998–2001 m. Atviros visuomenės kolegijos tutorė.

Stažavosi ir dirbo mokslinį darbą Švedijoje (Upsalos universitete , 1993 m.), JAV (Prinstono universitete, 1995 m.), Danijoje (Kopenhagos taikos tyrimų institute, 1995–2001 m.). 1997–1999 m. gavo NATO stipendiją moksliniam darbui.

1991–1995 m. visuomeninės organizacijos „Neprievartinio veiksmo centras“ vadovė. 2003–2005 m. Valstybinio pilietinio pasipriešinimo rengimo centro prie Krašto apsaugos ministerijos konsultacinės tarybos pirmininkė. Tarptautinių studijų asociacijos (*International Studies Association*), Taikos studijų asociacijos (*International Peace Research Association*) narė; žurnalų „Cooperation and Conflict“ ir „Logos“ redkolegijų narė. Palaidota Karveliškių kapinėse.

## Mokslinė veikla
Mokslinių darbų pagrindinės sritys: klasikinė ir šiuolaikinė dorovės ir politinė filosofija, postmodernistinė tarptautinių santykių teorija, Lietuvos užsienio ir saugumo politika, saugumo ir kolektyvinio identiteto santykio problemos.

## Bibliografija
* Neprievartinė rezistencija Lietuvoje: taikaus išsilaisvinimo istorija: monografija, 1996 m., kinų kalba; 2002 m., anglų kalba
* Vietoje išvadų (straipsnių rinktinė), sudarė Algirdas Degutis ir Dovilė Jukniūnaitė, Vilnius, 2014.

## Šaltiniai


Vaizdas:Reliatyvizmas ir tolerancija.jpg
Vaizdas:Poetikos.jpg
Antanas Minkevičius

**Antanas Minkevičius** (g. 1900 m. gegužės 30 d. Girsteikiškis, Alantos valsčius – 1998 m. lapkričio 28 d. Vilnius) – Lietuvos botanikas ir mikologas, habilituotas biomedicinos mokslų daktaras, Lietuvos mokslų akademijos narys korespondentas.

## Biografija
Sūnus Vytautas Minkevičius. 1928 m. baigė Lietuvos universitetą. 1938 m. gamtos mokslų daktaras, 1961 m. Lietuvos mokslų akademijos narys korespondentas

1925–1940 m. Lietuvos universiteto (nuo 1930 m. Vytauto Didžiojo universitetas) dėstytojas. 1930–1932 m. specializavosi Aukštojoje technikos mokykloje Ciuriche. 1940–1992 m. Vilniaus universiteto dėstytojas, 1940–1944 m. ir nuo 1952 m. Botanikos katedros, 1944–1952 m. Žemesniųjų augalų sistematikos katedros vedėjas; nuo 1944 m. profesorius. 1945–1959 m. dar dirbo Biologijos institute, 1945–1950 m. Botanikos poskyrio vedėjas, 1959–1961 m. Botanikos instituto Fitopatologijos sektoriaus vadovas. 1961–1963 m. Lietuvos mokslų akademijos Gamtos mokslų skyriaus akademikas sekretorius.

## Mokslinė veikla
Mokslinių tyrimų svarbiausios sritys – Lietuvos samanų, kerpių, grybų, dumblių flora. Kuršių marių, ežerų augalija, parazitinių grybų biologija. Lietuviško botanikos žodyno (1938 m.) daugelio sporinių augalą vardų autorius,

## Bibliografija
* Lietuvos TSR flora t. 1, vienas autorių ir rengėjų
* Vadovas Lietuvos augalams pažinti, su kitais, 1934 m.
* Fitopatologijos pagrindai, 1948 m.
* Medžių ir krūmų grybinės ligos 1950 m.
* Vadovas Lietuvos TSR miškų, pievų ir pelkių samanoms pažinti, 1955 m.
* Vadovas Lietuvos kerpėms pažinti, su kitais, 1983 m.
* Vadovas Lietuvos TSR rūdiečiams grybams pažinti, 1984 m., rusų kalba
* Lietuvos grybai, su M. Ignotavičiūte, t. 5: d. 1 1991 m., d. 2 1993 m.

## Įvertinimas
* 1959 m. ir 1981 m. – LTSR valstybinė premija

## Šaltiniai
Jonas Jablonskis (reikšmės)

**Jonas Jablonskis**:
* Jonas Jablonskis (1860–1930) – lietuvių kalbininkas, norminęs literatūrinę lietuvių kalbą;
* Jonas Jablonskis (1932) – Lietuvos inžinierius hidrotechnikas, geografas, habilituotas technologijos mokslų daktaras.
Oficialusis leidinys

**Oficialusis leidinys** (**OL**, **viešasis leidinys**, **oficialusis biuletenis**) – periodinis leidinys, kuriame skelbiami valstybės, savivaldybės ar tarptautinės organizacijos dokumentai, teisės aktai (pvz., įstatymai, sutartys). Lietuvoje OL yra „Valstybės žinios“ (jame skelbiami įstatymai, tarpt. sutartys ir kt.), jo priedas - „Informaciniai pranešimai“ (jame skelbiami valdymo įstaigų aktai, konkursų į valstybės tarnybą skelbimai ir kt.).

## Struktūra
Leidinį paprastai sudaro kelios dalys. Vienoje skelbiami teisės aktai, kitoje – informacija bei skelbimai, priedai, pasiūlymai viešosioms sutartims sudaryti (pvz., viešieji pirkimai).
Vytautas Minkevičius

**Vytautas Minkevičius** (g. 1935 m. balandžio 5 d. Kaune) – Lietuvos geografas, fizinių mokslų daktaras.

## Biografija
Tėvas Antanas Minkevičius. 1959 m. baigė Vilniaus universitetą. 1966 m. geografijos mokslų kandidatas.

1958–1963 m. dirbo Lietuvos mokslų akademijos Geologijos ir geografijos institute, 1963–1978 m. zoologijos ir parazitologijos instituto Geografijos skyriuje, 1978–1990 m. Lietuvos mokslų akademijos Geografijos skyriuje, 1990–2000 m. Geografijos institute. 1974–1986 m. Geografijos draugijos mokslinis sekretorius.

## Mokslinė veikla
Tyrė Kuršių nerijos Didžiųjų kopų eolodinamiką, kranto zonos apsauginio paplūdimio kopagūbrio morfologiją ir eolodinamiką, antropogeninių veiksnių įtaką smėlingų jūros krantų raidai. Sukūrė savitą prietaisą vėjo ir smėlio srautui tirti ir tyrimo metodiką. 1979–1996 m. tyrė Pajūrio žemumos defliacijos veikiamus dirvožemius. Ištyręs Neries vidurupio geodinaminius procesus pateikė duomenų apie 1980–1991 m. laikotarpio upės krantų kitimus. Apibūdino reljefo sąskaidą Vidurio Lietuvos moreninėje lygumoje, Švenčionių, Sūduvos, Aukštaičių, Medininkų aukštumoje, Eišiškių plynaukštėje.

## Bibliografija
* Kuršių nerija, su R. Kazlausku ir R. Bandžiuliene, 1983 m.
* Geodinaminiai procesai Neries vidurupio slėnyje, monografija, su A. Česnulevičiumi, S. Paškausku, I. Vekeriotiene, 1992 m.
* Eoliniai procesai jūros krante, monografija, su D. Jarmalavičiumi, G. Žilinsku, Geografijos institutas. Vilnius, 2001 m. ISBN 9986-953-04-9

## Šaltiniai
Persijos įlankos arabų šalių bendradarbiavimo taryba

**Persijos įlankos arabų šalių bendradarbiavimo taryba** (), dar žinoma kaip **Įlankos bendradarbiavimo taryba** (, ) – prekybos blokas, kurio nariais gali tapti arabų šalys besiribojančios su Persijos įlanka.

## Šalys narės
* 
* 
* 
* 
* 
* 

## Siekiai
* Formuoti bendras nuostatas įvairiose srityse kaip ekonomika, prekyba, muitai, teisės aktai ir turizmas .
* Skatinti mokslinę, pramoninę ir techninę pažangą. Didinti kalnakasybos, žemės ūkio, vandens ir galvijų ištekliu.
* Kurti mokslinių tyrimų centrus.
* Steigti bendras įmones.
* Skatinti bendradarbiavimą su privačiu sektoriumi.
* Stiprinti ryšį tarp sąjungos tautų.
* Iki 2010 m sukurti bendrą valiutą.

## Generaliniai sekretoriai
* Abdullah Bishara (Kuveitas) 1981 – 1993
* Fahim bin Sultan al-Qasimi (J.A.E.) 1993 – 1996
* Jamil ibn Ibrahim al-Hujailan (Saudo Arabija) 1996 – 2002
* Abdul Rahman ibn Hamad al-Attiyah (Kataras) 2002 – dabar

## Nuorodos
* Oficiali svetainė
Gamybinis susivienijimas

**Gamybinis susivienijimas** (**G/S**, **GS**) – specializuotas gamybinis ūkinis kompleksas; kelios giminingos pagal veiklos sritį įmonės, turinčios bendrą vadovybę.
Į G/S sudėtį gali įeiti fabrikai, gamyklos, mokslo tyrimų (institutai), planavimo, konstravimo, technologinės organizacijos, kitos struktūros, kurias sieja gamybiniai tarpusavio ryšiai ir centralizuota pagalbinė arba aptarnaujamoji gamyba. Gamybinis susivienijimas veikia ūkiskaitos pagrindais. Turi teisinį subjektiškumą (*[[juridinis asmuo]]*) (kaip ir, pvz., gamybinis kooperatyvas, akcinė bendrovė ir kt.), tačiau jį sudarantys gamybiniai vienetai – paprastai nėra juridiniai asmenys (TSRS teisėje šie vienetai nebuvo valstybinės gamybos įmonės).

## Formos, rūšys
Pagal nuosavybės formą – valstybinis, kooperatinis, mišrus.

Pagal centralizuotumą, struktūrų savarankiškumą:
* centralizuotas,
* iš dalies centralizuotas: dalinis ūkinis padalinių savarankiškumas,
* decentralizuotas: padaliniai – juridiniai asmenys, būdingas operacinis ūkinis savarankiškumas,
kombinuoto valdymo.

Rūšys – mokslinis gamybinis susivienijimas, pramoninis susivienijimas, technologinis susivienijimas ir kt.

## Istorija
Gamybiniai susivienijimai pradėti kurti TSRS 1961 m. Lvove (Ukraina), vėliau Maskvoje, Leningrade ir kitur. Tai buvo firmos, dažniausiai kuriamos gamybinių tarpusavio ryšių tarp smulkių įmonių bei cechų pagrindu. 1976 metais juose pagaminta 24 proc. realizuotos pramonės produkcijos.

## Lietuvoje

Lietuvos TSR buvo įkurti bei veikė įvairūs gamybiniai susivienijimai.

1962 m. įsteigtas Vilniaus siuvimo įmonių susivienijimas „Lelija“. Didžiausi – skaičiavimo technikos – „Sigma“ (1965 m.), elektros variklių – „Elfa“ (1967 m.); chemijos pramonėje – G/S „Azotas“).

1977 m. Lietuvoje buvo 69 gamybiniai susivienijimai (lengvoji pramonė – 14, maisto pramonė – 17).

## Literatūra
* Lietuviškoji tarybinė enciklopedija, III tomas, 605 psl.
CEN

**CEN**, **Cen** arba **cen** be taškų arba su taškais gali reikšti:
* **** – Cen kalba () kalbos kodas pagal ISO 639-3 standartą;
* Europos standartizacijos komitetas (, );
* Kentauras () – 9-as pagal dydį pietinio pusrutulio žvaigždynas;
Puodžius

**Puodžius** – amatininkas molinių indų gamintojas.

Apie Lietuvos puodžius turima žinių iš X a. XIV–XV a. puodžiai kūrėsi prie pilių, dvaruose; XVI a. pradėjo burtis į cechus. XIX a.–XX a. antrojoje pusėje puodžiaus amato buvo mokomasi šeimoje, pas meistrus miestuose ir miesteliuose (maždaug 3 metus). Puodžius turėjo mokėti nužiesti, išdegti ir glazūruoti indą. 

Labiausiai Lietuvoje puodininkystė buvo išsivysčiusi Žemaitijoje. Vienas svarbiausių puodininkystės centrų buvo Viekšniuose, kur tarpukario metais būdavo šešiolika ar septyniolika šios rūšies amatininkų. Vienas žymiausių meistrų buvo Leonas Voveris.

1928 m. puodžius pradėta mokyti amatų mokyklose. Jų tobulinimosi kursai buvo rengiami Viekšniuose ir Kaune. Tarybiniais metais puodžiai iš pradžių būrėsi į arteles, priklausė kolūkiams.

## Šaltiniai
Olandų juodmargiai

**Olandų juodmargiai** – seniausia pieninių galvijų veislė pasaulyje. Šios veislės galvijai daugiau kaip 1000 metų gerinami tik grynuoju veisimu ir nekryžminami su kitomis veislėmis. Todėl labai pastoviai perduoda produktyviąsias ūkines savybes kitoms veislėms ir labai plačiai naudojami joms gerinti. Olandijos juodmargiai atskirais laikotarpiais gerokai skyrėsi savo išvaizda. XX a. pradžioje ir apie vidurį jie apibūdinami kaip stambūs, raumeningi, jų liemuo proporcingas, kojos neilgos, galva pailgėjusi, sausa, krūtinė gili ir plati, viršutinė nugaros linija tiesi, skeletas tvirtas, nestambus, oda plona, elastinga, padengta švelniais plaukais, tešmuo gerai išsivystęs, dažniausiai vonios formos. Karvių aukštis ties ketera – 130-132 cm. Ką tik atvesti veršeliai sveria 36-42 kg, suaugusios karvės – 550-650 kg, buliai – 800-1000 kg. Gerai įmitusių galvijų skerdienos išeiga – 54-56 %. Labiausiai paplitę tokios spalvos galvijai: juodas fonas, balta žvaigždė kaktoje, balta juosta per pečius ir juosmenį, balta papilvė, baltos žemiau kelių ir riešo sąnarių kojos ir balta uodegos šluotelė.

Iš Olandijos juodmargių karvių per metus vidutiniškai primelžiama 6000-7000 kg 4,1–4,2 % riebumo ir 3,4 % baltymingumo pieno.

Dabar Olandijos selekcininkai savo juodmargėms sustambinti, jų kojoms pailginti ir pieningumui padidinti gana plačiai naudoja holšteinus.

Olandijos juodmargiai turėjo didelę įtaką pieninės galvijinkystės plėtojimui pasaulyje. Jie buvo panaudoti išvedant visas juodmargių veisles, taip pat ir Lietuvos. Grynaveislių Olandijos juodmargių dabar Lietuvoje likę nedaug. Ir šiandien Olandijos juodmargiai naudojami Lietuvos juodmargiams gerinti.
Vytautas Narbutas

**Vytautas Narbutas:**

* Vytautas Narbutas (1930) – muzikos mokytojas, dainininkas (tenoras) ir chorvedys;
* Vytautas Narbutas (1930, geologas) – geologas, prozininkas.
Aktas dėl Lietuvos nepriklausomos valstybės atstatymo

**Aktas dėl Lietuvos nepriklausomos valstybės atstatymo** arba **kovo 11 d. aktas**, **kovo 11 aktas**, **Lietuvos Nepriklausomybės Atkūrimo Aktas** – 1990 m. kovo 11 d. priimtas Aukščiausiosios Tarybos – Atkuriamojo Seimo aktas, skelbęs Lietuvos nepriklausomybės atkūrimą.

Aktas buvo priimtas Aukščiausiosios tarybos pirmosios eilinės sesijos trečiajame posėdyje, 124 deputatams balsavus už ir šešiems susilaikius. Prieš nebalsavo nė vienas.

Pagal pareigas aktą pasirašė Aukščiausiosios Tarybos pirmininkas Vytautas Landsbergis ir sekretorius Liudvikas Sabutis, bet per tą patį posėdį akto kopija, Virgilijui Juozui Čepaičiui pasiūlius, buvo pasirašyta kitų Aukščiausiosios Tarybos deputatų, taip tapusių kovo 11 d. akto signatarais.

## Akto tekstas
Akto dėl Lietuvos nepriklausomos valstybės atstatymo tekstas:

Lietuvos Respublikos Aukščiausiosios Tarybos

Aktas

Dėl Lietuvos nepriklausomos valstybės atstatymo

Lietuvos Respublikos Aukščiausioji Taryba, reikšdama Tautos valią, nutaria ir iškilmingai skelbia, kad yra atstatomas 1940 metais svetimos jėgos panaikintas Lietuvos Valstybės suvereninių galių vykdymas, ir nuo šiol Lietuva vėl yra nepriklausoma valstybė.

Lietuvos Tarybos 1918 m. vasario 16 d. Nepriklausomybės aktas ir 1920 m. gegužės 15 d. Steigiamojo Seimo rezoliucija dėl atstatytos Lietuvos demokratinės valstybės niekada nebuvo nustoję teisinės galios ir yra Lietuvos Valstybės konstitucinis pamatas.

Lietuvos valstybės teritorija yra vientisa ir nedaloma, joje neveikia jokios kitos valstybės konstitucija.

Lietuvos valstybė pabrėžia savo ištikimybę visuotinai pripažintiems tarptautinės teisės principams, pripažįsta sienų neliečiamumą, kaip jis suformuluotas 1975 metų Europos saugumo ir bendradarbiavimo pasitarimo Helsinkyje Baigiamajame akte, garantuoja žmogaus, piliečio ir tautinių bendrijų teises.

Lietuvos Respublikos Aukščiausioji Taryba kaip suvereninių galių reiškėja šiuo aktu pradeda realizuoti visą Valstybės suverenitetą.


## Šaltiniai

## Nuorodos
*
2009 m. Singapūro Grand Prix

**2009 m. Singapūro Grand Prix** – 14-osios 2009 m. Formulės 1 sezono lenktynės ir antros Formulės 1 lenktynės apskritai, surengtos šioje trasoje. Jos įvyko rugsėjo 25–27 dienomis Singapūro gatvės trasoje. 

Šios lektynės busvo antrosios naktį rengiamos Formulės 1 lenktynės. Pirmąsias 2008 m. nugalėjo du kartus Formulės 1 čempionas ispanas Fernando Alonso su Renault ekipa.

Prieš šias lenktynes čia buvo surengtas pirmasis *„F1 Rocks“* koncertas, kuriame dalyvo Beyonce, The Black Eyed Peas, ZZ Top, Simple Minds, No Doubt ir kiti.

## Penktadienio treniruotės
Greičiausi pirmose penktadienio treniruotėse buvo Brawn GP ekipos lenktynininkai. Rubensas Barrichello buvo pirmas (1:50.179 min.), Jensonas Buttonas - antras (1:50.356). Trečias liko australas Markas Webberis (1:50.416). 

Antrose penktadienio treniruotėse greičiausią laiką parodė vokietis Sebastianas Vettelis (1:48.650). Jis aplenkė ispaną Fernando Alonso, likusį antroje vietoje (1:48.924), ir suomį Heikki Kovalaineną iš McLaren (1:48.952).

## Šeštadienio treniruotės
Šeštadienio treniruotėje britas Lewis Hamiltonas parodė geriausią laiką - 1:47.632 min. Antras liko S. Vettelis (1:47.909), trečias - Williams atstovas Nico Rosbergas (1:48.332).

## Kvalifikacija
Kvalifikacija baigėsi kiek netikėtai, kai dėl paskutinę kvalifikacijos minutę įvykusios R. Barrichelo avarijos jos buvo sustabdytos. Tokiu būdu buvo užskaityti iki tol pasiekti rezultatai - greičiausią ratą tuo metu buvo nuvažiavęs L. Hamiltonas. S. Vettelis paskutiniu bandymu važiavo greičiausią ratą, tačiau dėl kvalifikacijos sustabdymo liko antras.
*Automobiliai, naudojantys [[KERS]], pažymėti „*‡*“ simboliu*.

*  Rubens Barrichello skirta penkių starto pozicijų bauda už prieš kvalifikacinius važiavimus pakeistą pavarų dėžę.
*  Nick Heidfeld buvo diskvalifikuotas, nes po kvalifikacinių važiavimų viršijo leistiną svorį. Taip  pat jo bolidui buvo pakeisti pavarų dėžė ir variklis, todėl pilotas startuos iš aptarnavimo juostos.

## Lenktynės

*Automobiliai, naudojantys [[KERS]], pažymėti „*‡*“ simboliu*.

## Kita

* Nick Heidfeld pirmą kartą nuo 2007 m. JAV Grand Prix nepasiekė finišo, šitaip užbaigdamas 41 sėkmingų lenktynių seriją.

## Įskaitos po lenktynių

;Pilotų įskaita

;Komandų įskaita

**Pastaba:** pateikti tik penki geriausi rezultatai.

## Šaltiniai

## Nuorodos

* Oficiali Singapūro Grand Prix svetainė 
* Oficiali ''„F1 Rocks“'' svetainė
2009 m. Japonijos Grand Prix

**2009 m. Japonijos Grand Prix** – 15-osios 2009 m. Formulės 1 sezono lenktynės. Po metų pertraukos Japonijos GP vyko Suzukos trasoje spalio 2-4 dienomis. Nugalėtoju tapo iš pirmos vietos startavęs vokietis Sebastian Vettel iš Red Bull.

Pernai šios lenktynės vyko Fudži trasoje, jas laimėjo Fernando Alonso iš Renault komandos. 2006 m. jis nugalėjo ir tų metų Suzukos trasoje surengtose lenktynėse.

## Penktadienio treniruotės

Šlapiu oru vykusiose pirmose penktadienio treniruotėse greičiausias buvo suomis Heikki Kovalainenas (1:40.356 min.). Antras liko vietinis herojus japonas Kazuki Nakajima (1:40.648), trečias - Adrianas Sutilas su Force India (1:40.806). Treniruotėse nedalyvavo persišaldęs vokietis Timo Glock - jį penktadienį pakeitė Toyota trečiasis lenktynininkas japonas Kamui Kobayashi.

Antrose penktadienio treniruotėse lyjant lietui lenktynininkai į trasą išvažiavo likus vos 10 minučių iki treniruočių pabaigos. Greičiausią ratą spėjo įveikti A. Sutilas (1:47.261). Antras liko Sebastian Vettel (1:47.923), trečias - Vitantonio Liuzzi (1:47.931).

## Šeštadienio treniruotės
Šeštadienio treniruotėse, kurios priešingai nei penktadienio vyko sausu oru, greičiausias buvo italas Jarno Trulli su Toyota (1:31.709). Jis paskutinėmis sekundėmis aplenkė antru likusį šveicarą Sebastieną Buemi (1:31.771). Trečias liko Nico Rosberg (1:32.343).

## Kvalifikacija
Permainingose ir net tris kartus sustabdytose kvalifikacijos lenktynėse greičiausias buvo S. Vettel. Antras liko J. Trulli, trečias - Lewis Hamilton. Kvalifikacijoje įvyko net keturios avarijos, kurių metu savo greitųjų laikų negalėjo pademonstruoti Heikki Kovalainen, Sebastien Buemi, Timo Glock ir Jaime Alguersuari.

*Lenktynininkai, naudojantys [[KERS]], pažymėti „*‡*“ simboliu*

*  Už greičio nesumažinimą mojuojant geltonoms vėliavom penkių starto vietų bausme nubausti keturi lenktynininkai: Fernando Alonso, Rubens Barrichello, Jenson Button ir Adrian Sutil.
*  Heikki Kovalainen 3-ios dalies metu padarė avariją Denger posūkyje. Po kvalifikacinių važiavimų pakeitus pavarų dėžę, pilotas buvo nubaustas penkių starto vietų bausme.
*  Sébastien Buemi padarė avariją pačioje 2-os dalies pabaigoje, tad nebegalėjo važiuoti 3-ioje dalyje.
*  Sébastien Buemi nubaustas penkių starto vietų bausme ir gavo papeikimą už važiavimą netvarkingu automobiliu ir trukdymą varžovams.
*  Timo Glock neužfiksavo laiko, nes 2-oje dalyje paskutiniajame trasos posūkyje nesuvaldė bolido ir rėžėsi apsauginę tvorą.
*  Jaime Alguersuari padarė avariją 2-oje kvalifikacijos dalyje.
*  Vitatonio Liuzzi nubaustas penkių starto vietų bausme už pavarų dėžės keitimą.
*  Mark Webber sudaužė bolidą šeštadienio treniruotėse ir negalėjo dalyvauti kvalifikacijoje. Jis startuos iš techninio aptarnavimo juostos su nauja važiuokle.

## Lenktynės
*Lenktynininkai, naudojantys [[KERS]], pažymėti „*‡*“ simboliu*

* *Timo Glock nestartavo lenktynėse dėl kvalifikacijoje patirtos kojos traumos.

## Įskaitos po lenktynių

;Pilotų įskaita

;Komandų įskaita

* **Pastaba:** pateikti tik penki geriausi rezultatai.

## Šaltiniai
Chantų kalba

**Chantų kalba** – Uralo kalbų šeimos kalba, priklausanti ugrų kalbų grupei. Vartojama chantų, gyvenančių Vakarų Sibire, Obės ir Irtyšiaus baseinuose (Chantų Mansija, Jamalo Nencija, Tomsko sritis). Kalba nykstanti, nes vis daugiau chantų kaip gimtąją kalbą vartoja rusų. Tik apie 50 % chantų tebekalba chantų kalba.

Kalba turi didelę tarmių, šnektų įvairovę. Išskiriamos dvi pagrindinės tarmių grupės: vakarų chantų (skirstoma į šiaurės ir pietų) bei rytų (arba kantykų).

Pirmas kūrinys užrašytas chantų kalba buvo 1886 m. Mato evangelijos vertimas Berezovo-Obdoro tarme. 1930 m. sukurtas lotyniškas raidynas, o 1937 m. pakeistas į kirilicą. Bendrinė chantų kalba nesukurta, keturios tarmės yra užrašomos skirtingu raštu (Kazymo, Surguto, Chantų Mansijos šuryškaro ir Jamalo šuryškaro).

Chantų kalbos mokoma regiono pradinėse mokyklose, leidžiami laikraščiai.

## Abėcėlės

Dabartinė (nuo 2000 m.) chantų kalbos abėcėlė, sudaryta iš visų tarmių naudojamų raidžių, ir prieš tai naudotas kirilicos variantas ir lotynų raštas.

**[[Kirilica]]** (nuo 2000 m.)

**[[Kirilica]]** (1958–2000 m.)

**[[Lotynų abėcėlė]]** (1931–1937 m.)

## Nuorodos
*
Aira Naginevičiūtė-Adomaitienė

**Aira Naginevičiūtė-Adomaitienė** (g. 1965 m. liepos 10 d. Kaune) – Lietuvos šokėja, šiuolaikinio šokio choreografė ir pedagogė,  Lietuvos muzikos ir teatro akademijos (LMTA) profesorė , VšĮ "Šokio teatras AIROS" direktorė, pirmoji Lietuvos šiuolaikinio šokio kūrėja, apdovanota aukščiausiu teatro apdovanojimu – Kultūros ministerijos premija. 

## Biografija
1987 m. Lietuvos konservatorijos Klaipėdos fakultetuose baigė choreografiją, mokytoja Kira Katerina Daujotaitė.  Paraleliai stažavosi Austrijoje, JAV, Didžiojoje Britanijoje, Vokietijoje, Prancūzijoje ir kt. Vėliau studijavusi šokio pedagogiką, baigiamąjį darbą kūrė šiuolaikinio šokio stiliumi, nors viso kurso studijų pakraipa buvo sceninis liaudies šokis.

Šoko Kauno išraiškos šokių kolektyve „Sonata“, 1987–1989 m. buvo „Sonatos“ vadovė. 1989 m. Kaune įkūrė šiuolaikinio šokio grupę „Fluidus“. Nuo 1998 m. LMTA Teatro ir kino fakulteto dėstytoja, Šokio ir judesio katedros docentė. Vaidybos (šiuolaikinio šokio) kurso vadovė.  Laisvai samdoma choreografė ir režisierė. Spektakliams būdinga meditatyvinė nuolaika, vidinių žmogaus būsenų analizė, dažnai remiamasi japonų šokio srove buto.  Gastroliavo Gruzijoje, Norvegijoje, Švedijoje, Lenkijoje, Estijoje, Anglijoje, JAV ir kt.

2007 m. Šiuolaikinio šokio asociacijos narė-steigėja.

## Šokio teatras AIROS
2013 m. gruodžio 22 d. Menų spaustuvės Juodojoje salėje naujai susikūręs šokio teatras AIROS pristatė savo pirmąjį spektaklį  "Chimeros karoliai". Spektaklį apie moteris sukūrė choreografė Aira Naginevičiūtė, bendradarbiaudama su kompozitorium Vladu Dieniniu. Pasitelkdamos įvairias konstrukcijas, objektus, aplinką ir savo kūnus šokėjos čia ir dabar kuria garso skulptūras. Teatro buveinė - Kęstučio g. 31-3, LT-08121, Vilnius.

## Choreografija
;Žymiausi kūriniai
* Siena, pagal grupės King Crimson muziką, 1990 m.
* Bėgti – reiškia bėgti arba greitai eiti, pagal grupės „Faust“ muziką, 1995 m.
* Nepakelk galvos, pagal Ph. Berthet, H. Hilerio muziką, 1996 m. muz.
* Fata Morgana, pagal „Rolandas Cikanavičius|R. Cikanavičiaus“ muziką, 1998 m. 
* Fata Morgana II, pagal grupės „Beautifull people“, R. Cikanavičiaus muziką, 1999 m.
* Oronera, 2000 m.
* Processus, 2002 m.
* Nėščia tyla, 2004 m.
* Ego ir ID, 2007 m.
* Mėnulis nepaiso lojančių šunų, 2008 m.
* Bronius Kutavičius. Ugnis ir tikėjimas, opera baletas, 2003 m. 

## Įvertinimas
* 2003 m. Auksinis scenos kryžius
* 2008 m. Lietuvos Respublikos kultūros ministerijos premija

## Nominacijos
* 2013 m. Auksinis scenos kryžius - Kategorijoje "Choreografas (choreografė)", (už spektaklį „Chimeros karoliai“, Šokio teatras AIROS)

## Šaltiniai
Šosnovo valsčius

**Šosnovo valsčius** (*[[Lenkų kalba|lenk.]] Gmina Czosnów*) – valsčius centro rytų Lenkijoje, Mazovijos vaivadijoje. Valsčiaus centras yra Šosnovo miestelis, esantis 26 km į šiaurės vakarus nuo šalies sostinės Varšuvos. 

Šosnovo valsčius užima 128,34 km² plotą, o jame gyvena 8 743 gyventojai (2006 m.). 

Šosnovo valsčius aktyviai bendradarbiauja su Semeliškių seniūnija.
Algirdas Nagelė

**Algirdas Nagelė** (1933 m. balandžio 21 d. Šilelis, Rokiškio valsčius – 2005 m. kovo 6 d. Vilnius) – Lietuvos matematikas, fizinių mokslų daktaras.

## Biografija
1957 m. baigė Vilniaus universitetą. 1968 m. fizikos ir matematikos mokslų kandidatas.

Nuo 1957 m. Vilniaus universiteto dėstytojas, nuo 1975 m. docentas. 1970–1976 m. Vilniaus universiteto Skaičiavimo centro mokslinis vadovas, 1976–1981 m. Matematinės analizės katedros vedėjas, 1981–1986 m. Matematikos fakulteto prodekanas. 

Pagrindinė mokslinio darbo sritis – kompleksinio kintamojo funkcijų teorija.

Palaidotas Kairėnų kapinėse.

## Bibliografija
* Kompleksinio kintamojo funkcijų teorija, su L. Papreckiene, 1996 m.
* Kompleksinio kintamojo funkcijų teorijos uždaviniai, su L. Navickaite, 1975 m.
* Matematinės analizės pratybų užduotys, su L. Navickaite ir L. Neniškyte, 1983 m.
* Matematikos kartojimo uždaviniai, su A. Apyniu, 1997 m.

## Šaltiniai
Rūta Nadišauskienė

**Rūta Jolanta Nadišauskienė** (1959 m. birželio 24 d. Jurbarkas – 2021 m. rugpjūčio 20 d.) – Lietuvos gydytoja akušerė ginekologė, biomedicinos mokslų daktarė.

## Biografija
1983 m. baigė Kauno medicinos institutą. 1995 m. biomedicinos mokslų daktarė.

1984–1988 m. dirbo Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) Perinatologijos laboratorijoje, nuo 1989 m. jame dėsto. Kauno medicinos universiteto Sepsinės ginekologijos sektoriaus vadovė, nuo 2001 m. Kauno medicinos universiteto Perinatologijos centro vadovė, nuo 2002 m. Akušerijos ir ginekologijos klinikos vadovė, nuo 2002 m. profesorė. Stažavo Kanados, JAV, Švedijos universitetuose.

Žurnalo „Lietuvos akušerija ir ginekologija“ vyr. redaktorė nuo 1998 m. 1997–2003 m. Tarptautinės akušerių ir ginekologų federacijos tarybos Lietuvos atstovė, nuo 1998 m. Pasaulinės sveikatos organizacijos laikinoji patarėja. 1994–2001 m. Lietuvos akušerių ir ginekologų draugijos prezidentė, nuo 2001 m. viceprezidentė. Nuo 2008 m. Didžiosios Britanijos Karališkosios Akušerių ginekologų kolegijos garbės narė.

Paskelbė daugiau kaip 150 mokslinių straipsnių.

## Bibliografija
* Ginekologija ir akušerija, vadovėlis, su kitais, 6 d. 2003–2008 m.
* Chirurgija, vadovėlis, su kitais, 2006 m.

## Šaltiniai
Sulysėlis

**Sulysėlis** () – tai Stephen'o King'o fantastinis siaubo romanas, išleistas 1984 m. Tai buvo paskutinis romanas iki „Reguliuotojų“ (1996 m.), publikuotas Richard’o Bachman’o slapyvardžiu. Pagal šią knygą 1996 m. buvo sukurtas to paties pavadinimo filmas.
Reguliuotojai (knyga)

**Reguliuotojai** (angl. The Regulators) – 1996 m. Stephen'o King'o knyga išleista Richard’o Bachman’o slapyvardžiu. Didelė dalis knygos veikėjų yra alternatyvios versijos veikėjų iš kitos S. Kingo knygos – „Desperacija“.

## Šaltiniai
Pietryčių Anglija

**Pietryčių Anglija** () – vienas iš Anglijos regionų. Joje yra įsikūrusi Didžiosios Britanijos sostinė Londonas. Iš šio regiono po vandeniu driekiasi nutiestas povandeninis Eurotunelis, kuris vadinamas **tuneliu per Lamanšą** ( arba *Euro Tunnel*, ) į Prancūziją.
Prekybos blokas

**Prekybos blokas** – tarpvyriausybinis susitarimas, pagal kurį dalyvaujančioms šalims panaikinamos arba sumažinamos regioninės prekybos kliūtys ir tarifai. Dažniausiai prekybos blokus sudaro tarptautinės organizacijos.

## Istorija ir apibūdinimas

Vienas iš pirmųjų buvo Vokietijos muitų sąjunga (), įkurta 1834 m. Prekybos blokų formavimasis buvo sustiprėjęs XX a. 7, 8 dešimtmečiais ir taip pat po Tarybų Sąjungos žlugimo. Iki 1997 m. daugiau negu 50 % viso pasaulio prekybos vyko reguliuojant regioniniams prekybos blokams.

Petersono tarptautinio ekonomikos instituto ekonomistas Jeffrey J. Scott pažymi, kad sėkmingi prekybos blokai pasižymi keturiais bendrai bruožais:
* šalių narių panašus bendrojo vidau produkto vienam žmogui lygis,
* geografinis artumas,
* panašus arba suderintas prekybos režimas ir
* bendri įsipareigojimai regioninėms organizacijoms.

Dalis mokslininkų ir ekonomistų vis dar prieštaringai vertina prekybos blokus, kaip vis labiau skaldančius pasaulinę ekonomiką. Prekybos blokai gali būti atskiras susitarimas tarp šalių (pvz., kaip Šiaurės Amerikos laisvos prekybos sutartis) arba dalis regioninės organizacijos (pvz., kaip Europos Sąjunga). Priklausomai nuo ekonominės integracijos lygio prekybos blokai skirstomi į įvairias kategorijas:
* Lengvatinės prekybos zona
* Laisvosios prekybos sritis
* Muitų sąjunga
* Bendrosios rinkos sąjunga
* Ekonominė ir valiutos sąjunga.

## Žymiausi prekybos blokai
* Europos Sąjunga
* Karibų sandrauga
* Persijos įlankos arabų šalių bendradarbiavimo taryba
* Mercosur
* Nepriklausomų valstybių sandrauga
* ELPA
* Šiaurės Amerikos laisvos prekybos sutartis
Nadaras

**Nadaras** (, tikroji pavardė *Gaspard-Félix Tournachon*, 1820 m. balandžio 6 d. Paryžius – 1910 m. kovo 21 d. ten pat, palaidotas Per Lašezo kapinėse) – prancūzų fotografas, karikatūristas, rašytojas, oreivis. Modernaus portreto žanro fotografijoje vienas pradininkų.

## Biografija

1837–1838 m. studijavo mediciną Lione. Nuo 1842 m. Paryžiuje piešė karikatūras humoristiniams žurnalams. 1853 m. pradėjo fotografuoti. 1854 m. sukūrė litografijų rinkinį „Nadaro panteonas“ – žymių paryžiečių karikatūras, kurioms naudojo savo fotografuotus portretus. 1854 m. Paryžiuje su broliu A. Turnašonu atidarė fotostudiją, (joje 1874 m. buvo surengta pirmoji impresionistų paroda. 1858 m. vienas pirmųjų fotografijos istorijoje fotografavo iš oro baliono, pirmasis fotografijoje panaudojo dirbtinį apšvietimą (ciklas „Paryžiaus katakombos“ 1862 m.), eksperimentavo su mikrofotografija. 1886 m. išspausdino pirmąjį fotografinį interviu. 1900 m. Paryžiaus pasaulinėje parodoje surengė savo fotografijų retrospektyvą.

Skraidė oro balionais, juos konstravo; apie 1863 m. sukonstravo vieną didžiausių oro balionų *Le Géant*.

## Kūryba
Daugiausia fotografavo pažįstamų rašytojų, dailininką, architektų, visuomenės veikėjų portretus (Šarlis Bodleras, Eženas Delakrua, abu apie 1855 m., Sara Bernar, Žorž Sand, abu apie 1864 m., Viktoras Hugo, 1885 m., Klodas Monė, 1899 m., Gustavas Kurbė, Džiuzepė Garibaldis, Žiulis Vernas, Ogiustas Rodenas, Džoakinas Rosinis, Emilis Zola ir kt). Sukūrė šeimos narių portretų, autoportretų, moterų aktų. Portretai psichologiniai, intymūs, atskleidžia portretuojamojo charakterį, būdinga natūrali poza, neutralus fonas. Jis atsisakė laikotarpio fotografijai būdingų dekoracijų, retušavimo, dėmesį sutelkė į veidą ir žvilgsnį. Jo kūryba turėjo įtakos fotografijos istorijai, daugiausia portretinės fotografijos raidai.

Parašė romanų, esė, satyrų, autobiografinių veikalų.

## Bibliografija
* *Quand j'étais photographe* – Kai buvau fotografas, memuarai, 1899 m.

## Galerija


Vaizdas:Charles Baudelaire.jpg|Šarlis Bodleras
Vaizdas:Nadar 1.jpg|Sara Bernar
Vaizdas:Georges Boulanger Nadar.jpg|Žoržas Bulanžė
Vaizdas:Georges Clemenceau Nadar.jpg|Žoržas Klemanso
Vaizdas:Camille_Corot-Nadar_corrected.jpg|Kamilis Koro
Vaizdas:Gustave Courbet.jpg|Gustavas Kurbė
Vaizdas:Félix_Nadar_1820-1910_portraits_Eugène_Delacroix.jpg|Eženas Delakrua
Vaizdas:Alexandre Dumas Nadar.jpg|Aleksandras Diuma
Vaizdas:Franz Liszt photo.jpg|Ferencas Listas
Vaizdas:George_Sand_by_Nadar,_1864.jpg|Žorž Sand (1864)
Vaizdas:Jules Verne.jpg|Žiulis Vernas
Vaizdas:Théophil Gautier 1856 Nadar.jpg|Teofilis Gotjė


## Šaltiniai
Rokeliai (Kaunas)

**Rokeliai** – Kauno miesto teritorija, esanti miesto pietiniame pakraštyje, Rokų rytinėje dalyje. Pietinė kaimo dalis išlikusi Kauno rajone. Yra Rokų geležinkelio stotis.

## Istorija

Prie Kauno prijungti 1996 m., miestui priskiriant šiaurinę Rokelių kaimo dalį.

## Šaltiniai
Gimbogala

**Gimbogala** – kaimas Radviliškio rajono savivaldybėje, 2 km į vakarus nuo Vėriškių. Yra Gimbogalos geležinkelio stotis, dvi gatvės: Geležinkelio g. ir Klevų g. Išlikę senosios Gimbogalos kapinaitės, kuriose palaidotas Petras Šidlauskas, Šeduvos kultūros namų (įkurti 1948 metais) pirmasis direktorius, vėliau tapęs LKP Radviliškio rajono komiteto pirmuoju sekretoriumi.

## Istorija

XIX a. buvo kaimas Radviliškio valsčiuje.

## Gyventojai

## Šaltiniai

## Nuorodos
* Gimbogalos kapinės
* Archeologiniai kasinėjimai Gimbogaloje
Abaris

**Abaris**:
* Abaris, graikų mitologijos personažas
* lietuviška vyriškos giminės pavardė.

Šios pavardės moteriškosios giminės formos yra: **Abarienė** (ištekėjusi moteris) ir **Abarytė** (mergautinė pavardė).

Šią pavardę turi šie garsesni asmenys:
;Abaris
* Leonidas Abaris (g. 1955 m.), choro dirigentas ir muzikos mokytojas;
* Vytautas Abaris (g. 1949 m.), choro dirigentas ir pedagogas.

;Abarytė
* Irena Stanevičienė-Abarytė (g. 1952) – muzikos mokytoja ir chorvedė;

Pavardė žinoma iš Ignalinos, Salako, Rokiškio apylinkių. Kilmė gana neaiški – gali būti iš slaviškų pavardžių , ,  taip pat ; būta mėginimo sieti su  „vėpla, žioplys“.

## Šaltiniai
Banys

;Banys
* Algirdas Banys – zootechnikas;
* Henrikas Banys – baleto artistas;
* Jackus Banys – karininkas;
* Jonas Banys – dainininkas (bosas);
* Jonas Banys – žurnalistas, kino scenaristas.
* Jonas Pranas Banys – matematikas.
* Juras Banys – fizikas;
* Linas Banys – biatlonininkas;
* Žilvinas Banys – futbolininkas.
;Banytė
* Angelina Banytė – dailininkė.

Dažna pavardė. Kilusi iš slaviško vardo *Benedi̇̀ktas* trumpinio .

## Šaltiniai
Minkevičius

* Albinas Minkevičius (g. 1949) – inžinierius, Lietuvos ir Alytaus miesto politinis bei visuomenės veikėjas;
* Antanas Minkevičius (1900–1998), botanikas ir mikologas;
* Jokūbas Minkevičius (1921–1996), filosofas akademikas;
* Jonas Minkevičius (g. 1929), architektas, architektūrologas;
* Vytautas Minkevičius (g. 1935 m.), geografas (Antano Minkevičiaus sūnus)
Statkevičius

* Algirdas Statkevičius (g. 1923 m.), laisvės kovotojas, disidentas, medikas, filosofas
* Juozas Statkevičius (g. 1968 m.), drabužių dizaineris, teatro kostiumų dailininkas
* Vladas Statkevičius (1911–1999), kraštotyrininkas
Dautartas

*Aurimas Dautartas (1975-2011), radijo ir televizijos laidų vedėjas
*Jonas Dautartas (1905–1984), choro ir operos dirigentas, dainininkas;
* Julius Dautartas (g. 1953 m.), Panevėžio politinis veikėjas;
*Stasys Dautartas (1899–1989), teatro režisierius, dainininkas (tenoras); 
*Vladas Dautartas (1927-2000), rašytojas, eseistas.
Beinoris

* Jonas Beinoris (1919-1987), vargonininkas ir chorvedys;
*Valentinas Beinoris (g. 1956 m.), Kupiškio rajono politinis veikėjas.
Driukas

* Adolfas Driukas (g. 1928 m.), choro ir orkestro dirigentas; 
* Artūras Driukas, teisėjas, Lietuvos apeliacinis teismo Civilinių bylų skyriaus pirmininkas.
Bendorius

* Antanas Bendorius (1904-1969), geografas;
* Jonas Bendorius (1889–1954), vargonininkas, chorvedys, pedagogas, kompozitorius; 
* Petras Bendorius (Bendoravičius; 1863-1906), pedagogas, tautosakininkas;
* Rimantas Bendorius (g. 1952 m.), Plungės rajono politinis veikėjas.

## Etimologija

Pavardė kilusi nuo bendrinio žodžio *bendorius*, reiškiančio „kubilius“.

## Šaltiniai
Bendoravičius

* Petras Bendorius (Bendoravičius; 1863-1906), pedagogas, tautosakininkas;
*Vytautas Bendoravičius (1891-1958), karo gydytojas, pulkininkas leitenantas.
Bieliūnas

*Egidijus Bieliūnas, teisininkas, teisėtyrininkas penalistas;
*Juozas Bieliūnas (1890–1955), vargonininkas, chorvedys, dainininkas (baritonas); 
*Kazys Bieliūnas, politikas, Steigiamojo Seimo narys.
Adamonis

;Adamonis
* Arvydas Adomonis (*Adamonis*, g. 1959 m.), choro dirigentas;
* Marius Adamonis, futbolininkas
* Ričardas Adamonis (g. 1932 m.), žurnalistas, sportininkas, sportinės žūklės čempionas.
 
Pavardė kilusi iš hebrajiškos kilmės vardo *Adomas* (plg. , , ).

## Šaltiniai
Bingelis

* Petras Bingelis (1943–2020), choro ir orkestro dirigentas, pedagogas;
* Raimondas Bingelis (g. 1965 m.), anekdotų žinovas.
Bernatavičius

* Albinas Bernatavičius – pedagogas, chorvedys;
* Anatolijus Bernatavičius – smuikininkas, pedagogas, chorvedys;
* Henrikas Bernatavičius – ekonomistas, politikas;
* Kęstutis Bernatavičius – politikas;
* Vytautas Bernatavičius – politikas.
Šlikiai

**Šlikiai** – kaimas šiaurinėje Klaipėdos rajono savivaldybės dalyje, 1 km į šiaurės rytus nuo Kretingalės, prie kelio , dešiniajame Danės krante. Vakariniu pakraščiu eina geležinkelis Klaipėda–Šiauliai. Kaime išliko senojo Bajoriškosios Kretingos dvaro administracinis pastatas.

## Etimologija

Nuo 1850 m. bajoriškąjį Kretingalės dvarą valdė Karlas Julijus Šlikas (*Carl Julius Schlick*) ir jo palikuonys, iš šios pavardės ir kilo kaimo vardas. Ar jis buvo vartojamas vietinių gyventojų, sunku pasakyti; kilmė greičiausiai vokiška.

## Istorija

Priešistoriniais laikais kaimo žemė priklausė Kretingos pilies apygardai, minimai 1253–1291 m. Kuršo vyskupijos ir Livonijos ordino dokumentuose, o nuo XV a. – Vokiečių ordinui (Vokietijai).

XVI–XVII a. šioje žemėje buvo įsteigtas Bajoriškosios vokiečių Kretingos (*Adlig Deutsch Crottingen*) dvaras. Carinės Rusijos generalinio štabo apie 1870 m. parengtas topografinis žemėlapis liudija, kad XIX a. viduryje – antroje pusėje dvaras dar vadintas *Kayленъ Кроттингенъ* (Kaulių Kretinga). Šiaurinėje žemės dalyje, dešiniajame Tenžės krante buvo ūkinis dvaro padalinys – Tarvydų (Tarwieden) palivarkas.

XX a. tarpukariu įrengta Tarvydų geležinkelio stotelė, po II pasaulinio karo panaikinta. Vėliau įrengta Šlikių geležinkelio stotelė, bet jau kitoje vietoje. Po Antrojo pasaulinio karo dvaro valdos atiteko Kretingalės tarybiniam ūkiui. Gyvenvietė buvo pavadinta *Šlikiais*, prie jos vėliau prijungta išnykusių Tarvydų (*Tarwieden*) palivarko ir Andulių (''Andulln'') kaimo žemė.

Ūkį išskaidžius, 1991 m. įkurta žemės ūkio bendrovė „Šlikiai“, kuri 1992 m. likviduota.

## Gyventojai

## Kultūros paveldas
* Šlikių pilkapynas (III–II a. pr. m. e.).

## Šaltiniai

* Adlig Crottingen – GenWiki
* Ortsnamen in Kreiss Memel 
* Amtsbezirk Crottingen: Territoriale Veränderungen in Deutschland und deutsch verwalteten Gebieten 1874–1945: Rolf Jehke, Herdecke

## Nuorodos
Brundza

;Brundza
* Antanas Brundza – kunigas, knygnešių organizatorius;
* Jonas Brundza (1889–1969) – vargonininkas ir chorvedys
* Kazys Brundza – botanikas;
* Motiejus Brundza – kunigas, švietėjas, religinių raštų rengėjas;
* Mykolas Brundza – kunigas, publicistas, visuomenininkas, chorvedys;
* Stasys Brundza – automobilininkas, verslininkas
;Brundzaitė
* Konstancija Brundzaitė – kompozitorė, dailininkė;
* Rasa Gelgotienė-Brundzaitė – choro dirigentė ir pedagogė.

Suvalkijoje dažnesnė pavardė. Galbūt kilusi iš pavardžių , .

## Šaltiniai
Brazaitis

;Brazaitis
* Algimantas Brazaitis (1932–2020), žurnalistas, kultūros, politikos ir visuomenės veikėjas;
* Džiugas Brazaitis (1964–2025), archeologas;
* Juozas Ambrazevičius-Brazaitis (1903–1974), literatūrologas, pedagogas, politinis ir visuomeninis veikėjas;
* Juozas Brazaitis (1889–1945), vargonininkas.
;Brazaitienė
* Janina Miščiukaitė-Brazaitienė (1948–2008), dainininkė.
;Brazaitytė
* Elena Trzebinskienė Brazaitytė (1882–?), lietuvių spaudos darbuotoja, politinė veikėja.

## Etimologija
Pavardė dažna Suvalkijoje (Vilkaviškis, Barzdai, Marijampolė, Pilviškiai, Veiveriai, Virbalis, Igliškėliai ir kt.), apie Kauną, Radviliškį. Kilusi iš pavardės *[[Brazys]]*.

## Šaltiniai
Gaidelis (reikšmės)

**Gaidelis**:
* Gaidelis, riedulys Neries vagoje;
* Gaidelis, mitologinis akmuo Elektrėnų savivaldybėje;
* Gaidelis, upelis Pasvalio rajone.

* Julius Gaidelis (1909–1983) – kompozitorius, choro dirigentas, vargonininkas;
* Povilas Gaidelis (g. 1934) – Lietuvos gydytojas, habilituotas biomedicinos mokslų daktaras;
* Valentas Gaidelis (g. 1936) – Lietuvos fizikas, habilituotas fizinių mokslų daktaras;
Valys

* Albertas Valys (g. 1953 m.), teisininkas, buvęs politikas, teisingumo ministras
*Antanas Valys (g. 1952 m.), politikas, Lietuvos TSR veikėjas
*Darius Valys (g. 1972 m.), teisininkas, prokuroras.
*Taurimas Valys (g. 1982 m.), politikas, bankininkas

**Valys**, lietuviškas vardas. Žymesni asmenys:
*Valys Drazdauskas (1906-1981), literatūros kritikas, vertėjas.
Visockis

* Antanas Visockis – dailininkas tapytojas, pedagogas
* Juozas Dryja-Visockis – vargonininkas, chorvedys, kompozitorius
* Petras Visockis – dainininkas (bosas), pedagogas, chorvedys
* Vulfas Visockis – verslininkas, filantropas
Budraitis

* Juozas Budraitis (g. 1940 m.), kino, televizijos ir teatro aktorius;
*Martynas Budraitis (g. 1969 m.), teatro ir kino aktorius; 
*Tadas Budraitis (1897-1962), kunigas, muzikos pedagogas, chorvedys;
*Rimas Budraitis, pedagogas, Šiaulių miesto visuomenės veikėjas.
Lietuvos juodmargiai

**Lietuvos juodmargiai galvijai** – pieninių galvijų veislė, išvesta kryžminant vietinius galvijus iš pradžių su įvairių veislių galvijais, o vėliau su Olandijos juodmargiais, ostfryzais bei Švedijos juodmargiais ir veisiant mišrūnus tarpusavyje. Kaip savarankiška veislė Lietuvos juodmargiai pripažinti 1951 m. Dabar jie sudaro apie 60 % Lietuvoje veisiamų galvijų. Dėl Olandijos juodmargių įtakos truputį sumažėjo Lietuvos juodmargių aukštis ir šiek tiek padidėjo krūtinės ir užpakalio matmenys, pagerėjo tešmens morfologinės ir fiziologinės savybės. Suaugusių karvių aukštis ties ketera apie 130 cm. Gyvuliai stiprūs, proporcingo kūno sudėjimo. Geresnėse bandose karvės sveria apie 550 kg, buliai – 950–1000 kg. Pastaraisiais metais plačiai panaudojus holšteinų veislės bulius, geriausiose bandose karvių masė padidėjo iki 600 kg. Kontroliuojamose bandose iš karvės vidutiniškai primelžiama po 4000–4500 kg 3,8–4,0 % riebumo, 3,2–3,3 % baltymingumo pieno. Geresnėse bandose iš šios veislės karvių per metus primelžiama po 6000 kg. Daugumos karvių tešmenys tinka mechanizuotai melšti: per minutę išsiskiria 1,5–1,9 kg, o priekiniuose ketvirčiuose telpa 42–43 % pieno

Prieauglis greitai auga. Intensyviai šeriami buliukai per parą priauga po 1000–1200 g, kilogramui priesvorio suvartodami 5,8–6,5 pašarinio vieneto, ir 15–18 mėn. sveria 470–500 kg. To paties amžiaus telyčios sveria 380–420 kg. Prieauglio skerdienos išeiga – 51–52 %, normalaus įmitimo karvių – apie 50 %.

Gerinant Lietuvos juodmargius, stengiamasi didinti pieningumą, pieno riebumą ir baltymingumą, gerinti tešmens morfologines ir fiziologines savybes ir nepabloginti mėsinių savybių. 

## Taip pat skaityti
* Tauras
* Lietuvos naminių paukščių ir gyvulių senosios veislės

## Šaltiniai

## Nuorodos
Buzys

*Aidas Buzys, Šiaulių miesto politinis veikėjas, pedagogas;
* Aleksandras Buzys (g. 1928 m.), choro dirigentas ir pedagogas.
Daškevičius

* Dalius Daškevičius (g. 1959 m.), Molėtų rajono politinis veikėjas;
* Eustachijus Daškevičius (m. 1535 m.), Lietuvos Didžiosios kunigaikštystės karinis veikėjas;
* Jurijus Daškevičius, futbolininkas, FC Stickers narys.
* Wacław Daszkiewicz, TSRS karininkas
Burdulis

* Jonas Burdulis-Burdulevičius, kunigas, Bartninkų klebonas;
* Vincas Burdulis (1901-1987), vargonininkas ir chorvedys.
Gaubas

* Algimantas Gaubas (g. 1955 m.), Šiaulių rajono visuomenės bei politinis veikėjas;
*Eugenijus Gaubas (g. 1951 m.), fizikas,
*Juozas Gaubas (1879-1962), vargonininkas, dirigentas, chorvedys, pedagogas, kompozitorius.
Cibas

*Janina Cibienė ((1932 - 2003)), rašytoja;
*Albertas Cibas (1913-1976), architektas;
* Mykolas Cibas (1922-1980), vargonininkas ir chorvedys; 
*Kazimieras Cibas, kunigas.
Dabašinskas

* Algimantas Dabašinskas (1947), pedagogas, chorvedys; 
*Algimantas Dabašinskas (1953), politikas;
*Ginas Dabašinskas, žurnalistas.